Den Vest-Sjællandske Avis, 1817-07-03
Oversigt. over Dagens udenlandske Nyeheder. Man betragter Watsons og hans Medanklagedes. Friekiendelse, som et talende Beviis paa den Friehed, som hersker i England og paa Rettergangens Upartiskhed. De engelske Blade ere fulde af Beretninger om de Begivenheder som fandt Sted dervede. Da Juryen havde erklæret ham forat være uskyldig, saa bøiede han sig mod den og sagde: Gentlemenns, jeg takker Dem paa det forbindtligste; og da han, efterat han havde forladt Retten, og Almuen havde kiørt ham hen til sin Cautionist Wests Boelig, var kommen ind i Huset, og hiin vedblev at raabe paa ham, saa traadte Hr. West til Vinduet, takkede paa hans Vegne, undskyldte Watson, at han var for svag til at takke selv, og bad Folket at det vilde nu roeligt gaae hiem; men nu raabte alle: Lys! Lys, Hr. West svarede: Gentlemenn, J skulle faae Lys, hvorpaa Hr. Watson viiste sig for Vinduerne, omgivet af Lys, bukkede sig flere Gange, og lagde, da han gik bort Haanden paa sit Hierte. Derpaa fulgte en ubeskrivelig Applandering. Alle raabte nu, gaae hiem, gaae hiem, og Folket skiltes roeligt ad. Da han derpaa kjørte hiem, løb et Par Hundrede Gadedrenge foran Vognen og raabte: Watson er frikiendt, man viftede med Lommetørklæder ud af Vinduerne. Han kan ikke lade sig see paa Gaderne, uden at Pøbelen løber efter ham, og overøser ham med Lykønskninger. Hooper, Thistlewood og Presson ere ogsaa blevne frikiendte, de to sidste bleve ligeledes trukne i deres Vogne af Pøbelen, begge holdt Taler til den og priiste den store Seier de havde vundet. Pression sagde: vi have vundet en stor Seier over det menneskelige Kiøns Tyranner (hvortil et almindeligt Biefalds Raab lød). Thistlewood sagde: lader os behørig forfølge vor Seier, naar den behørige Tid kommer. Man forbauses forresten i London over at denne Proces kunde faae et saadant Udfald, da Watson var en af Hovedstifterne til Oprørscenerne i Spafields, og havde opmuntret Soldaterne i Tower til Rebellion. Det giorde ogsaa et ugunstigt Jndtryk at man havde brugt den bekiendte Spion Castle til et Hovedvidne mod Watson. Denne Retssag viser, skriver man fra London, at det nærværende Ministerium staaer ikke i Gunst hos de ringere Folke-Classer. Man seer dette af fleere Begivenheder, saaledes mødte det for nogen Tid siden at en Hr. Wooler, Udgiver af et periodisk Skrift: den sorte Dverg, havde dristet sig til at sammenligne Ministerne Lord Castleragh og Hr. Canning med Ravne og Gribbe, som havde fortient Skaffottet eller Galgen. Disse lod lægge Sag imod ham, men bleve nødte til at møde personlig i Retten, Wooler førte selv sin Sag og tillod sig nye Fornærmelser i sit Forsvar; desuagtet erklærede de Eedsvorne ham ikke for skyldig; en utallig Mængde Mennesker vare nærværende derved, og da de hørte at han var friekiendt, saa udbrød en Applaudering, en Klappen og en Biefaldsraaben i Retssalen, som overtraadte alle Velanstændigheds Grændser. - Men ogsaa Personer af Anseelse giøre i denne Tid diærve Angreb paa Ministerne; vi have hørt General Mathevs Anklage i Underhuset, mod den Brug, som Ministerne giøre af Spioner og hans haarde Udtryk mod en vis Castle, som han udgav for at være en saadan Spion. Lord Grey forebragde samme Klager i Overhuset, han skildrede samme Persons Forbrydelser, og tilføiede: sandelig det er sørgeligt naar saadanne Personer skulle være de Kilder fra hvilke Regieringen faaer sine Kundskaber om den Stemning, som hersker blandt Folket; han gik endog saavidt i sine beskyldninger mod Regieringen, at han sagde: at han vilde tabe det største Veddemaal, om ikke en vis Person, som staaer i Regieringens Sold, en Udlænding ved Navn Olivier, og som er en afskyelig Forbryder, har været Hovedpersonen ved Oprørscenerne i Sheffield, og ved hvilke han alleene undkom. - Sir Francis Bur det forebragde i Underhuset den 16de Juni samme Beskyldning mod Ministerne, at de under de nærværende Omstændigheder havde anstillet og betalt visse Personer for at ophidse Mennesker til lovstridige Handlinger (det er ubegribeligt at saadanne beskyldninger kunne forebringes i Parlamentet, uden at foranledige Sags Anlæggelse, saa at de som fremføre en saadan Paastand bleve tilpligtet at bevise den; ere saadanne Anklager endog lidenskabelige og ugrundede, saa giøre de dog et slemt Jndtryk paa Nationen). - Ministerne Lord Castlereagh og Hr. Canning have forresten lagt sig ud med den berømte Pits Klubs Medlemmer; da de ikke vilde tage Deel i den Togst, som der blev forebragt paa at de irlandske Katholiker ikke skulle indrømmes de Rettigheder de forlange. – J Følge den 4de Jndberetning fra Finants-Committeen vare Storbrittanniens Stats-Jndtægter i 1816 65 Millioner Pund Sterling og Udgifterne over 70 Millioner; i 1817 og 1818 ville Jndtægterne for hvert Aar blive over 52 1/2 Mill. men Udgifterne for 1817 over 67 og for 1818 over 65 Millioner, til at formindske Statsgielden bruges i 1817 over 14 og 1818 over 15 Millioner Pund Sterling, saa at man paa den ene Side vil komme til at afbetale meere paa Statsgielden end man ved nye Laan kommer til at forøge den paa den anden. – Banken skal have erklæret sig villig til at forskyde Regieringen 15 Millioner Pund Sterling paa billige Vilkaar, hvoraf man troer at kunne forklare, at Statspapirerne ere stegne meget i Prisen, saa at de nu staae paa 75 Proc. – J Følge offentlige Beregninger udgjorde den brittiske Stats hemmelige Udgifter i Aarene fra 1790 og til 1815 3 Millioner Pund Sterling; hvoraf den største Summa blev anvendt under Lord Grenvilles Ministerium.